पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार दोपहर उस समय देखने को मिला जो पंजाब विजिलेंस टीम ने इंडस्ट्रियल एरिया मोहाली स्टेट माइनिंग ऑफिसर हरप्रीत कौर ढिल्लों को ₹25000 की मंथली की रिश्वत लेते हुए रंगे हाथों पकड़ लिया। आईजी विजिलेंस आशीष कपूर ने बताया कि माइनिंग ऑफिसर ढिल्लों के खिलाफ मोहाली विजिलेंस पुलिस स्टेशन में करप्शन एक्ट के तहत केस दर्ज कर उनको गिरफ्तार कर लिया गया है जिनको मंगलवार को डिस्ट्रिक्ट कोर्ट में पेश कर पुलिस रिमांड पर लिया जाएगा। विजिलेंस डीएसपी अजय कुमार ने बताया कि पिछले काफी समय से लेकर सिमरप्रीत कौर ढिल्लों को लेकर माइनिंग क्रशर मालिकों से कंप्लेंट आ रही थी लेकिन डर के मारे कोई भी शिकायत देने को तैयार नहीं था।
अब जब शिकायत मिली तो सबसे पहले शिकायत कर कर को एफिडेविट देने के लिए कहा इसके बाद शिकायतकर्ता ने सारे सबूत पेश किए और उस आधार पर विजिलेंस ने माइनिंग ऑफिसर के ऑफिस में ट्रैप लगाया। जांच में सामने आया है कि रोपड़-मोहाली में जितने भी गैरकानूनी क्रशर चल रहे थे उन सब से 25000 प्रति क्रशर मंथली बांधी हुई थी।
रुपए लेते ही विजिलेंस ने ऑफिसर को पकड़ लिया
सोमवार दोपहर को निर्धारित समय पर शिकायतकर्ता जब अपने क्रशर की मंथली लेकर इंडस्ट्रियल एरिया स्थित माइनिंग ऑफिस पहुंचा और सिमरप्रीत कौर ढिल्लों को जैसे ही पैसे पकड़ाए उसी समय सादे कपड़ों में तैनात विजिलेंस की टीम ने उस को रंगे हाथों पकड़ लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn